馬基雅維利

馬基雅維利係意大利政治哲學家、音樂家、詩人、同浪漫喜劇劇作家。佢係意大利文藝復興中嘅重要人物，尤其係佢寫嘅《君主論》一書提出咗現實主義嘅政治理論、同埋《論李維》一書中嘅共和主義理論。

佢喺最知名嘅著作《君主論》一書中闡述咗一個君主應該用點樣嘅統治手段至可以保住自己嘅政權。馬基雅維利主要關注嘅係「新君主」嘅部分，因為世襲而來嘅君主由於人民已經習慣咗舊政權，統治困難比新君主要少。世襲君主要做嘅只係小心維持佢既有嘅制度，但新君主為咗維持佢奪取嘅土地，要構建一套新嘅而恆久嘅權力架構就唔係一件簡單嘅事。為咗穩定政權，君主喺公眾上必須保持完美嘅名聲，但私底下就必須採取好多本質邪惡嘅政治手段。

意大利哲學家
意大利音樂家
意大利詩人
意大利作家